Λένε συχνά…
ότι οι Ιάπωνες θεωρούν τις γάτες ιδιαίτερα πλάσματα.
Η Μάνεκι-νέκο, η γάτα που γνέφει, για παράδειγμα,
θεωρείται καλός οιωνός.
Δεν ξέρω αν μπορείς να τις αποκαλέσεις αγγελιαφόρους πνευμάτων…
αλλά πιστεύω ότι έχουν απήχηση στην ευαισθησία των Ιαπώνων.
Προσωπικά,
πιστεύω ότι μεταφέρουν "μυστηριώδη μηνύματα".
Βασικά, κάποια εποχή που δυσκολευόμουν πραγματικά
και δεν έβρισκα πουθενά απαντήσεις,
το ότι αποφάσισα να φτιάξω αυτά τα έργα μου έδωσε την ικανότητα…
να ξεπεράσω τη φαντασία μου,
και άνοιξε στη ζωή μου έναν νέο κόσμο ευκαιριών.
Εκπλήσσομαι με το τι έγινε μετά.
Ποτέ δεν είχα ονειρευτεί να είμαι τόσο ευτυχισμένη.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Πάντα χανόμουν πολύ μέσα σε διάφορα όταν ήμουν παιδί.
Δεν νομίζω ότι ήμουν της συνεργασίας.
Έπρεπε πραγματικά να με σταματήσεις αν έκανα κάτι.
Όταν ήμουν στο δημοτικό,
κάποια στιγμή ζωγράφισα το σκηνικό για μια σχολική παράσταση.
Μου άρεσε πολύ, οπότε έμενα μετά το σχολείο.
Έμενα στο σχολείο επί ώρες μόνο για να ζωγραφίζω.
Τόσο πολύ μου άρεσε η ζωγραφική.
Ο καλλιτέχνης που θαυμάζω πιο πολύ είναι ο Πικάσο.
Μπορείς να πεις με βεβαιότητα ότι, τεχνικά, είχε εκπληκτικό ταλέντο.
Κι αν και μπορεί να ακουστεί κάπως κλισέ,
όταν με ρωτούν τι μου αρέσει στον Πικάσο,
πάντα απαντώ "Το πάθος του".
ΓΟΥΑΚΟΥΝΕΚΟ
Το όνομα της εταιρείας είναι από το "γουάκου" για κορνίζα,
και "νέκο" για γάτα.
Μαζί σημαίνει "Γάτα σε κορνίζα".
Είχα σκεφτεί πάρα πολλές ονομασίες,
αλλά το Γουακουνέκο ήταν πιασάρικο και το θυμόσουν εύκολα.
Ανακάλυψα το βελονωτό πίλημα όταν προσπάθησα να στριφώσω φούστα.
Πήγα σε μαγαζί χειροτεχνίας για να αγοράσω υλικά.
Έτσι το βρήκα.
Δεν είχα καταλάβει πόσο ελεύθερα μπορούσες να δημιουργήσεις τέχνη,
οπότε με τράβηξε εξ αρχής.
Ζω με τρεις γάτες, τη Σίμα, τον Φούκου-τσαν και την Γκούρι,
και ήταν όλες αδέσποτες.
Όποτε νιώθω εξαντλημένη,
η παρουσία τους με ηρεμεί.
Όταν ξεκίνησα το βελονάκι, ήμουν ήδη ερωτευμένη μαζί τους.
Συνεχώς ζωγράφιζα εικόνες,
έκανα και πολλά πορτρέτα,
και σκέφτηκα "Ίσως να ξεκινήσω να τις φτιάχνω σε γλυπτά".
Έτσι άρχισα να σχεδιάζω τα τρισδιάστατα πορτρέτα.
Αυτή είναι φωτογραφία της Μίγιου, μιας ρωσικής μπλε γάτας.
Αυτή η γάτα ζει.
Οπότε, η δημιουργική διαδικασία θα διαφέρει από τη συνήθη.
Πώς θα το κάνεις;
Γνώρισα τη Σάτσι από τη Γουακουνέκο όταν είχα δικό μου κανάλι στο YouTube.
Έδειχνα στον κόσμο πώς να δημιουργεί δικό του περιεχόμενο.
Τότε η Σάτσι μού έστειλε μερικά βίντεο και ρωτούσε αν ενδιαφέρομαι
να κινηματογραφήσω το περιεχόμενό της.
Όταν είδα τη δουλειά της, σκέφτηκα
"Ωραίο είναι, ο κόσμος πρέπει να το δει".
Έτσι;
-Ναι, ωραία. -Εντάξει, πάμε.
Το πρώτο βίντεο που κάναμε μαζί είχε πάνω από 1.000.000 θεάσεις.
Καταλάβαμε ότι έχουμε κάτι καλό.
Ότι έχουμε καλό προϊόν.
Ο αριθμός των θεατών ανέβαινε σταθερά έκτοτε,
και όλο και περισσότεροι ζητούσαν κορνίζα για τη γάτα τους,
πριν φτάσω εδώ που είμαι τώρα.
Δυστυχώς κάνω κυρίως γάτες που έχουν πεθάνει και πήγαν στον παράδεισο.
Σ' αυτήν την περίπτωση,
θα συναντήσω από κοντά τη γάτα που θα ζωγραφίσω.
Εννοείται ότι ανυπομονώ να συναντήσω τον ιδιοκτήτη της,
αλλά το να γνωρίσω τη Μίγιου και να ανακαλύψω τι γάτα είναι…
είναι ακόμα πιο συναρπαστικό.
Το να ζει μαζί μου η Μίγιου
είναι σαν να έχω παιδί και αδελφάκι,
αλλά και σαν να έχω φίλη.
Κάποιες φορές γίνεται τρυφερή, όπως θα γινόταν ένας εραστής.
Έχουμε μια αστεία σχέση.
Για να πω την αλήθεια,
η οικογένειά μου δεν τα πήγαινε καλά με τα ζώα,
και δεν μας επέτρεπαν να έχουμε κατοικίδια.
Όταν έφυγα από το πατρικό μου για το κολέγιο,
αποφάσισα να πάρω τη Μίγιου.
Έκτοτε είμαστε αχώριστες.
-Είμαι από τη Γουακουνέκο. -Γεια σας, χάρηκα.
Κι εγώ.
Είναι πολύ χαρούμενη μέρα. Ευχαριστώ που ήρθατε.
Η Μίγιου είναι κούκλα.
Είδαμε στο YouTube και σε διάφορα σόσιαλ μίντια
ότι η Σάτσι δημιουργούσε αυτά τα εκπληκτικά έργα.
Στο βίντεο που είδαμε, έβαζε τα μουστάκια,
και προφανώς, σ' εκείνη τη σκηνή, έβαζε πραγματικά μουστάκια.
Μπορείς να καταλάβεις πόσο πολύ αγαπά τις γάτες που χρησιμοποιεί ως μοντέλα,
οπότε σκεφτήκαμε ότι θα θέλαμε η Γουακουνέκο να φτιάξει τη Μίγιου.
Σε είπε χαριτωμένη, Μίγιου, τι γλυκό.
Συγκινήθηκα.
Είναι πολύ γλυκιά.
Η Μίγιου είναι δέκα ετών τώρα, θα γίνει έντεκα σύντομα.
Όσο πάει και μεγαλώνει, ποιος ξέρει πότε θα μας αφήσει.
Και μόνο που το σκέφτομαι, στεναχωριέμαι.
Είσαι και μοντέλο τώρα, Μίγιου;
Πολύ γλυκό.
Μια και η ζωγραφιά θα είναι μαζί μας όσο είναι ακόμα εδώ η Μίγιου,
η ιδέα ότι το πνεύμα της Μίγιου μπορεί να μπει
στη ζωγραφιά αφού εκείνη έχει φύγει,
μετριάζει κάπως το άγχος ότι θα μας αφήσει.
Μπορώ να κοιτάξω το χρώμα, παρακαλώ;
Μόλις μάζεψα το τρίχωμα που βγήκε ενώ τη βούρτσιζα.
Έχω μια μπάλα.
Καταπληκτικό.
-Είναι πολύ χρήσιμο, ευχαριστώ. -Αλήθεια; Θαυμάσια.
Πάντα τόσο ήρεμη είναι;
Πάντα ήταν πολύ ήρεμη γάτα, ναι.
Αν έπρεπε να επιλέξεις χρώμα για τα μάτια της,
τι χρώμα θα έλεγες
ότι είναι τα μάτια της;
Νομίζω κιτρινοπράσινα.
Κιτρινοπράσινα.
Πιστεύω ότι οι σκέψεις του ιδιοκτήτη
είναι πολύ σημαντικές σ' αυτήν τη δουλειά.
Οπότε, ρωτάω τον ιδιοκτήτη ή τους ιδιοκτήτες
πολλά για τη γάτα.
Μετά συνδυάζω όσα άκουσα με τις δικές μου, άμεσες εντυπώσεις
από τη συνάντηση για να δημιουργήσω το έργο.
Αυτή είναι μια φωτογραφία που πήρα σήμερα.
Απαλύνω το χρώμα, του δίνω έναν πιο ουδέτερο τόνο,
και το τυπώνω.
Είναι εύκολο να κάνεις λάθος με το χρώμα όταν κάνεις αυτήν τη δουλειά.
Υπάρχουν κάποια γκρι που κοκκινίζουν και κάποια γκρι που μοιάζουν μπλε,
οπότε είναι σημαντικό να κοιτάζω αυτές τις φωτογραφίες
για να καταλάβω ποιο χρώμα ταιριάζει.
Βασικά, θαυμάζω πραγματικά καλλιτέχνες
που μπορούν και εκφράζονται με αφηρημένο τρόπο.
Ο Πικάσο, για παράδειγμα, ήταν εκπληκτικός
στο να δημιουργεί ολόκληρο σύμπαν από το τίποτα.
Δυστυχώς, εγώ δεν τα καταφέρνω σ' αυτό.
Ό,τι μπορεί να δημιουργήσω θα είναι πάντα συγκεκριμένο.
Για να είμαι ειλικρινής, παλιά ένιωθα πολύ άσχημα που ήμουν συγκεκριμένη.
Ναι, ευχαριστώ.
Το ξέρω.
Δεν βλέπω.
Εντάξει.
Η Μίγιου, το μοντέλο γι' αυτό το κομμάτι,
έχει μονόχρωμο τρίχωμα και δεν έχει διαβαθμίσεις.
Όπως φαντάζεστε, τρίχωμα με πολύπλοκες χρωματικές διαβαθμίσεις
είναι πιο δύσκολο να αντιγραφεί.
Μάλιστα, το τρίχωμα μίας μόνο απόχρωσης δύσκολα αντιγράφεται.
Αν χρησιμοποιήσεις μόνο μία γκρι απόχρωση, θα μοιάζει κάπως σαν λούτρινο.
Οπότε, πρέπει να προσέξεις, να μη χρησιμοποιείς πολύ μία απόχρωση.
Μετά καταμετρώ τυχόν διαβαθμίσεις,
κάτι που είναι πάρα πολύ σημαντικό.
-Αυτό, νομίζω. -Εντάξει.
-Είδα τα βίντεό σου στο διαδίκτυο. -Αλήθεια;
Είδα εκείνο που έφτιαχνες τα μάτια και εντυπωσιάστηκα.
Αλήθεια; Δηλαδή, με γνώρισες; Εκπληκτικό!
Ανυπομονώ για το επόμενο βίντεό σου στο YouTube.
-Ευχαριστώ. -Ευχαριστώ.
Γνώρισα τη Σάτσι της Γουακουνέκο
σε μια σχολή καλών τεχνών όπου δουλεύαμε κι οι δύο.
Μου ζητήθηκε να φτιάξω τις κορνίζες για τα έργα της.
Τότε, δεν ήξερα πολλά για την τρισδιάστατη τέχνη της.
Δούλευε κυρίως με ζωγραφιές.
Ακουγόταν ενδιαφέρον, όμως, οπότε σκέφτηκα να το αναλάβω.
Γεια, Τάντα.
-Γεια. -Γεια σου.
-Πάει καιρός. -Όντως.
Ήταν πολύ δύσκολο να το κάνω τόσο μεγάλο.
Θα είναι καλύτερα να μην κάνουμε μεγάλες τις κορνίζες.
Το πλάτος της κορνίζας
που μου έφτιαξες την προηγούμενη φορά ήταν όπως έπρεπε,
αλλά ίσως ήταν λίγο παχύ.
Σκεφτόμουν ότι ίσως το πάχος
να είναι ίδιο με το πλάτος.
Κάπου ανάμεσα σ' αυτό και σ' αυτό.
Χωρίς να αλλάξω την ιδέα που είχα,
μόνο να τη συμπληρώσω.
Η Σάτσι δεν διστάζει να μου πει τι της αρέσει,
και έχει πολύ ξεκάθαρη εικόνα,
κάτι που κάνει τη δική μου δουλειά πολύ ευκολότερη.
Το έργο μου πάντα ξεκινά από στένσιλ
της γάτας που θα ζωγραφίσω.
Θα ζωγραφίσω προσεκτικά το πρόσωπό της
ώστε να είναι όπως το σκέφτομαι αρχικά.
Αν το όραμά σου δεν είναι ξεκάθαρο εξαρχής,
και φτάσεις ως τη μέση της διαδικασίας
και καταλάβεις ότι έκανες λάθος,
το να διορθώσεις αυτό το λάθος θα είναι εξαιρετικά δύσκολο.
Οπότε, είναι πολύ σημαντικό να τα κάνεις όλα αυτά προσεκτικά.
Βέβαια, το πιο σημαντικό
είναι το κομμάτι να μοιάζει με τη γάτα μοντέλο.
Μου αρέσει επίσης να προσθέτω τη δική μου πινελιά χάρης
σε μια γάτα που κάποιος αγαπά πολύ,
που είναι ήδη η πιο γλυκιά στον κόσμο για τον ιδιοκτήτη της.
Γκου-τσαν.
Τι γλυκός που είσαι.
Τι σκέφτεσαι τελευταία;
Κάνεις ηλιοθεραπεία τώρα;
Εμπρός;
Βλέπεις το πάρκο μπροστά σου;
Ευχαριστώ που ήρθες.
-Εκπληκτικά είναι. -Δεν είναι;
-Να βγάλουμε μια φωτογραφία; -Ναι.
Κάτσε.
Θαυμάσια.
Στο πανεπιστήμιο, σε τάξη τέχνης, νομίζω,
ο λέκτορας μας ρώτησε αν θέλουμε τίποτα.
Και όλοι είπαν ότι θέλουν διακοπές ή να γνωρίσουν διάσημους.
Η Σάτσι, όμως, είπε "Ταλέντο θέλω".
Και τότε σκέφτηκα "Είναι διαφορετική ετούτη".
Με την καλή έννοια, φυσικά.
Βάζει υψηλούς στόχους.
Το σκέφτηκα όταν ήμασταν φοιτήτριες.
Το 80 τοις εκατό όσων με ακολουθούν είναι γυναίκες.
Χαίρομαι που τις έχω, εννοείται,
αλλά νομίζω ότι τους αρέσει η δουλειά μου επειδή τους θυμίζει κούκλες.
Πιστεύω ότι οι άντρες δεν ξέρουν πώς να νιώσουν γι' αυτό.
Σκέφτομαι ότι αν γινόταν να μη σκέφτονται ότι κάνω κούκλες,
αλλά ότι κάνω περισσότερο γλυπτά ή έργα τέχνης,
θα μου άρεσε πολύ.
Όταν ικανοποιηθείς σε όσα πέτυχες με τη Γουακουνέκο,
θα βρεις μια νέα κατεύθυνση.
Δεν θα φτιάχνεις για πάντα γάτες.
Ίσως επιστρέψεις στη δισδιάστατη τέχνη.
Άλλωστε, ζωγραφίζεις πολύ ωραία.
Ναι, αλλά για να είμαι ειλικρινής,
δεν πιστεύω ότι το να ζωγραφίζεις ωραία
σημαίνει πολλά σήμερα.
Πέταξα τις περισσότερες ζωγραφιές μου.
Όταν ζωγράφιζα,
πίστευα ότι όσα έφτιαχνα ήταν πολύ βαρετά.
Ένιωθα ότι ήμουν σε ένα σκοτεινό τούνελ και θα έμενα εκεί για πάντα.
Δεν έβλεπα πουθενά έξοδο.
Και πάλι, όμως, είχα πάθος.
Απλώς δεν ήξερα
πώς να χειριστώ όσα ένιωθα τότε.
Πανέμορφο.
Καταπληκτικό.
Πριν ξεκινήσω τη Γουακουνέκο, ήθελα να γίνω επαγγελματίας φωτογράφος.
Οπότε, τραβούσα τοπία.
Είναι πολύ δύσκολο να τραβήξεις κάτι με πραγματικό χαρακτήρα.
Στη φωτογράφιση τοπίων,
ίσως έχεις δέκα διαφορετικά θέματα στην ίδια λήψη,
αν, όμως, κάθε λήψη δεν δείχνει ξεχωριστή,
καμιά τους δεν έχει χαρακτήρα.
Έχω ταξιδέψει σε όλη την Ιαπωνία
με τη φωτογραφική μηχανή μου τραβώντας φωτογραφίες.
Έκανα ένα εξάωρο ταξίδι κάποτε
για να ζωγραφίσω έναν χείμαρρο σε βουνό.
Όπως πάντα, δεν ήξερα πώς ακριβώς να προσεγγίσω το θέμα.
Ένα μόνο κομμάτι συνήθως μου παίρνει πολλούς μήνες για να το ολοκληρώσω.
Όταν ξεκίνησα το βελονάκι,
κατέληξα ότι το πιο δύσκολο για να κάνεις σε μια γάτα είναι τα αφτιά.
Είναι πάρα πολύ δύσκολο να τα κάνεις να φαίνονται λεπτά.
Αλλά τα λεπτά αφτιά είναι μέρος όσων τις κάνουν τόσο χαριτωμένες.
Οπότε, είναι σημαντικό να μην τα γυαλίσω,
να τα κάνω σωστά.
Η δυσκολία στην κατασκευή της βάσης είναι ότι πρέπει να εξασφαλίσεις
ότι το σχήμα δεν θα αλλοιωθεί
με το πέρασμα του χρόνου.
Όταν σκέφτομαι ότι ο ιδιοκτήτης θα θέλει να το κρατήσει επί πολλά χρόνια,
αυτό με κάνει να βάζω τα δυνατά μου για να γίνουν όσο καλύτερα μπορώ.
Το πρόβλημα με τα μάτια
είναι πως ακόμα κι αν έχουν ίδιο χρώμα με του θέματος,
δεν μπορούν να εκφράσουν την προσωπικότητα.
Είναι παράξενο πράγμα για να θυμάσαι,
αλλά και πολύ ενδιαφέρον.
Προσπαθώ πάντα να δίνω την εντύπωση
ότι κοιτούν τα μάτια κάποιου που αγαπούν.
Οπότε, το θέμα δεν είναι πάντα η πιστή αντιγραφή του χρώματος,
αλλά η μετάδοση της έκφρασης που έχουν τα συγκεκριμένα μάτια.
Όταν δημιουργώ το χρώμα του τριχώματος,
αν κοιτάξετε προσεκτικά,
θα δείτε ότι η βάση του είναι ανοιχτόχρωμη κι οι άκρες σκούρες.
Το τρίχωμα ενός ζώου μπορεί να έχει όλη αυτήν την ποικιλία.
Οπότε, για να μεταφέρω τη λάμψη του τριχώματος της Μίγιου,
οι άκρες φτιάχτηκαν ώστε να δείχνουν πιο ανοιχτόχρωμες, και στο κέντρο
βλέπεις ένα ελαφρώς πιο σκούρο χρώμα που βγαίνει φυσικά.
Υπήρχαν πάρα πολλά που έπρεπε να υπολογίσω σ' αυτήν τη δουλειά.
Αυτό στο οποίο, όμως, ξόδεψα πολύ χρόνο,
ήταν τα μάτια.
Τα έκανα να μοιάζουν με ρωσικής μπλε γάτας σχετικά γρήγορα,
αλλά σίγουρα παιδεύτηκα για να βρω πώς θα την κάνω
να μη μοιάζει όπως κάθε άλλη ρωσική μπλε.
Αυτό ήταν το πιο δύσκολο στοιχείο
σ' αυτό το έργο.
Έπρεπε να σκεφτώ πολύ αυτό το κομμάτι.
-Γεια σας. -Γεια.
-Ευχαριστώ για τον χρόνο σας σήμερα. -Κι εμείς.
Μου στείλατε τα μουστάκια τις προάλλες.
Ήταν εννέα συνολικά, έτσι;
Αν ήταν δέκα, θα υπήρχε μεγαλύτερη ισορροπία.
Θα χρησιμοποιήσω τα εννέα που στείλατε
και θα περιμένω να πέσει ένα ακόμα
για να το προσθέσω στα άλλα.
Θα είναι καλύτερα.
Χαίρομαι πολύ που θα κρατήσουμε για πάντα τα πραγματικά μουστάκια της Μίγιου.
Μάλιστα…
έχω τη Μίγιου εδώ μαζί μου.
Δεν την έχω δει ακόμα,
αλλά έχω την αίσθηση ότι η Μίγιου μένει μαζί σου.
Θα κάνω ό,τι μπορώ για να δημιουργήσω τη Μίγιου,
και ανυπομονώ να σας την παραδώσω.
Κι εμείς ανυπομονούμε.
Ευχαριστώ πολύ για τον χρόνο σας.
-Ευχαριστούμε. -Τα λέμε σύντομα.
Νιώθω ότι…
Επιτέλους με ανακάλυψαν.
Αυτό που προσέχω ιδιαίτερα όταν δημιουργώ κάθε κομμάτι Γουακουνέκο…
είναι ότι ακόμα κι αν είναι
η τελευταία μου δημιουργία,
δεν θα έχω να μετανιώνω για τίποτα.
Επειδή, ως τώρα…
όποτε προσπάθησα να κάνω κάτι,
το έκανα με την καρδιά μου, τα έδινα όλα.
Είχα πάρα πολλές αναποδιές…
ώσπου να καταφέρω να κάνω όσα ήθελα.
Ήθελα πολύ να γίνω ζωγράφος,
και μετά ήθελα πολύ να γίνω φωτογράφος.
Όσο σκληρά κι αν προσπαθούσα τότε,
κανείς δεν με έβλεπε.
Τώρα, με τη Γουακουνέκο,
βλέπει πολύς κόσμος τη δουλειά μου
και μου ζητάει να τους φτιάξω αυτά τα πορτρέτα.
Για μένα είναι κάτι σαν θαύμα.
Το πορτρέτο της Μίγιου…
μπορεί να μην είναι τέλειο,
αλλά είναι κάτι που δημιούργησα με την καρδιά μου.
Και ελπίζω να φέρει μεγάλη χαρά στις ιδιοκτήτριες της Μίγιου.
Δυσκολεύτηκα πολύ να κοιμηθώ χτες.
Έκανα τις τελικές προετοιμασίες.
Αναρωτήθηκα, επίσης, αν αυτό το κομμάτι είναι όσο καλό μπορούσε να είναι.
Και μετά, ξαφνικά, είδα ότι είχε ξημερώσει, και έφυγα.
Γεια σας!
-Γεια σου. -Χαίρομαι που σε ξαναβλέπω.
-Ευχαριστώ που με καλέσατε. -Ευχαριστούμε που ήρθες.
Ευχαριστούμε που ήρθες.
Αυτό είναι το κομμάτι από τη Γουακουνέκο.
Παρακαλώ, κοιτάξτε το.
Μπορώ;
Έχω λίγο άγχος.
Πάμε.
Ήρθε η Μίγιου.
Μίγιου, θες να δεις;
Χαίρομαι που τη βλέπω.
Εδώ είμαστε. Ένα, δύο, τρία.
Εκπληκτικό είναι!
Τα μάτια είναι τέλεια.
Υπέροχο είναι.
Χαίρομαι πολύ.
Έχω μείνει άφωνη.
Χαίρομαι πολύ.
-Και τα μουστάκια είναι πολύ χαριτωμένα. -Ναι.
Μην κουνιέσαι, Μίγιου…
Ευχαρίστησε την καλή κυρία.
Μίγιου, τι γλυκούλα που είσαι.
Έχω σοκαριστεί. Είναι σαν αληθινό. Τα μάτια είναι εκπληκτικά.
Χαίρομαι πολύ που το ακούω.
Πιστεύω πραγματικά ότι η Γουακουνέκο με έσωσε.
Αυτό το κομμάτι μου, που κάποτε το έβλεπα ως σύμπλεγμα,
αποδείχτηκε το πιο δυνατό σημείο μου.
Απλώς δεν το είχα καταλάβει.
Μόνο όταν έκανα όλο αυτό πραγματικότητά μου,
και αποδέχτηκα όλα τα στοιχεία μου
που τα θεωρούσα αρνητικά,
όταν αποφάσισα να τα χρησιμοποιήσω στο έπακρο
και απέκτησα πάθος γι' αυτό που κάνω,
τότε άρχισαν να φεύγουν οι αμφιβολίες μου.
"Γιόκο, Τσιχίρο,
ευχαριστώ που μου δώσατε αυτήν την υπέροχη ευκαιρία.
Πιστεύω ότι θα μπορέσω να δημιουργήσω λίγα μόνο κομμάτια στη ζωή μου,
αλλά χαίρομαι πάρα πολύ που είχα την ευκαιρία να σας γνωρίσω.
Ελπίζω το πορτρέτο της Μίγιου από τη Γουακουνέκο να σας φέρει χαρά,
και να απολαμβάνετε την παρέα της Μίγιου για πολλά χρόνια.
Με αγάπη από τη Σάτσι της Γουακουνέκο".
Αν με ρωτούσαν αν μου αρέσει ο εαυτός μου,
θα έλεγα χωρίς σκέψη "Ναι, μ' αρέσει!"
Υποτιτλισμός: Μαριλένα Τζοβάνη